Barbara Nichols

**Barbara Marie Nickerauer** (1928–1976), bedre kjent som **Barbara Nichols**, var en amerikansk skuespillerinne, danserinne og modell. Hun spilte i filmer som *[[Konge og fire damer]]* (1956), *[[The Pajama Game (film)|The Pajama Game]]* (1957), *[[Pal Joey (film)|Pal Joey]]* (1957), *[[Hvem var den damen?]]* (1960), *[[En stjernes fortid]]* (1961), *[[The Human Duplicators]]* (1965) og *[[The Power]]* (1968). Nichols spilte også gjesteroller i TV-serier som *[[The Twilight Zone]]*, *[[Hawaii Five-O]]*, *[[The Doris Day Show]]*, *[[Batman (TV-serie 1966-68)|Batman]]*, *[[The Thin Man (TV-serie)|The Thin Man]]* og *[[Dragnet (serie)|Dragnet]]*. Hun døde 47 år gammel.
  
## Barndom
Barbara Marie Nickerauer ble født 10. desember 1928 i Mineola i New York, som datter av George og Julia Nickerauer. Familien flyttet til Jamaica i Queens da Nickerauer var i tenårene. Der studerte hun ved Woodrow Wilson High School. Etter å ha blitt uteksaminert arbeidet hun i en skjønnhetssalong.

## Karriere
Nichols vant flere lokale skjønnhetskåringer. Hun bleket det rødbrune håret sitt da hun fikk sin første teaterjobb, i en dansetropp, på et hotell i Ciudad Trujillo i Den dominikanske republikk. Da hun kom tilbake til USA var hun korpike på Latin Quarter i New York og arbeidet deretter som pinupmodell. Nichols debuterte på Broadway i en nypremiere av musikalen *[[Pal Joey (musikal)|Pal Joey]]* i 1952. Hun hadde sin filmdebut i en ukreditert rolle som danserinne i westernfilmen *[[De fortaptes elv]]* (1954), med Robert Mitchum og Marilyn Monroe i hovedrollene.

På midten av 1950-tallet spilte Nichols en rekke roller i fjernsynsteater, vanligvis som en femme fatale, og fikk kallenavnet «Fjernsynets svar på Marilyn Monroe». Hun spilte i filmer som *[[De møttes i regnet]]* (1956), *[[Konge og fire damer]]* (1956), *[[Den søte duft av suksess]]* (1957), *[[The Pajama Game (film)|The Pajama Game]]* (1957), *[[Pal Joey (film)|Pal Joey]]* (1957), *[[The Naked and the Dead (film)|The Naked and the Dead]]* (1958) og *[[Mellom to menn]]* (1959). Nichols spilte modellen Ginger i situasjonskomedien *Love That Jill*, som varte i én sesong i 1958. Hun spilte også gjesteroller i TV-serier som *[[The Thin Man (TV-serie)|The Thin Man]]*, *[[Dragnet (serie)|Dragnet]]*, *[[The Bob Cummings Show]]*, *[[Climax!]]* og *[[The Untouchables (TV-serie fra 1959)|The Untouchables]]*.

Nichols spilte i Broadway-musikalen *[[Let It Ride (musikal)|Let It Ride]]* i 1961. På 1960- og 1970-tallet spilte hun i filmer som *[[Hvem var den damen?]]* (1960), *[[Jenter, her er det gutter]]* (1960), *[[En stjernes fortid]]* (1961), *[[Opprør i kvinnefengselet]]* (1962), *[[Med hilsen, Bimbo Jones]]* (1964), *[[The Human Duplicators]]* (1965), *[[Elsket og savnet (film)|Elsket og savnet]]* (1965), *[[The Power]]* (1968) og *[[Charley and the Angel]]* (1973). Hun spilte også gjesteroller i TV-serier som *[[The Twilight Zone]]*, *[[Batman (TV-serie 1966-68)|Batman]]*, *[[The Doris Day Show]]*, *[[Green Acres]]*, *[[The Wild Wild West]]*, *[[Love, American Style]]*, *[[Hawaii Five-O]]* og *[[The Beverly Hillbillies]]*. Nichols' siste film var *[[Won Ton Ton Superstar]]* (1976).

## Privatliv
Nichols skadet seg i to bilulykker. Hun måtte fjerne milten etter en ulykke i 1957 og skadet leveren i en ulykke flere år senere. Nichols ble innlagt på Cedars-Sinai Medical Center i Los Angeles i august 1976, grunnet komplikasjoner som følge av skadene. Hun døde på sykehuset 5. oktober 1976. Nichols er gravlagt på Pinelawn Memorial Park i Farmingdale i New York.
 
## Filmografi (utvalg)
* 1954 – *[[De fortaptes elv]]* (ukreditert)
* 1957 – *[[Den søte duft av suksess]]*
* 1961 – *[[En stjernes fortid]]*
* 1965 – *[[Elsket og savnet (film)|Elsket og savnet]]*
* 1968 – *[[The Power]]*

## Fotnoter



## Referanser




## Eksterne lenker
*